5.9.2014 Euroopan unionin virallinen lehti L 265/21 KOMISSION DELEGOITU ASETUS (EU) N:o 949/2014, annettu 4 päivänä syyskuuta 2014, maito- ja maitotuotealan tilapäisistä poikkeustoimenpiteistä voin ja rasvattoman maitojauheen julki- sen interventiojakson pidentämiseksi vuonna 2014 EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (f) ja erityisesti sen 219 artiklan 1 kohdan yhdessä 228 artiklan kanssa sekä katsoo seuraavaa: (1) — Venäjän hallitus otti 7 päivänä elokuuta 2014 käyttöön tiettyjen tuotteiden, kuten maidon ja maitotuotteiden, tuontikiellon unionista Venäjälle. Tämä kielto on aiheuttanut markkinahäiriöiden uhan, koska hinnat saattavat alentua huomattavasti tärkeän vientikohteen yhtäkkiä kadotessa. (2) — On käynyt ilmi, että markkinoille on syntynyt tilanne, jonka ratkaisemiseen asetuksen (EU) N:o 1308/2013 nojalla käytettävissä olevat tavanomaiset toimenpiteet eivät riitä. (3) — Asetuksen (EU) N:o 1308/2013 12 artiklan d alakohdassa säädetään, että voin ja rasvattoman maitojauheen julk- inen interventio on mahdollista 1 päivästä maaliskuuta 30 päivään syyskuuta. (4) — Jotta voidaan estää hintojen merkittävä lasku ja markkinahäiriöiden pahentuminen, on keskeisen tärkeää, että julk- inen interventio on mahdollinen myös 30 päivän syyskuuta 2014 jälkeen. (5) — Sen vuoksi on aiheellista jatkaa interventio-ostojen jaksoa voin ja rasvattoman maitojauheen osalta 31 päivään joulukuuta 2014. (6) — Jotta markkinoihin kohdistuisi välittömiä vaikutuksia ja jotta hinnat vakautuisivat, tässä asetuksessa säädettyjä tila- päisiä toimenpiteitä olisi sovellettava asetuksen julkaisemista seuraavasta päivästä, ON HYVÄKSYNYT TÄMÄN ASETUKSEN: 1 artikla Poiketen siitä, mitä asetuksen (EU) N:o 1308/2013 12 artiklan d alakohdassa säädetään, jakso, jona voin ja rasvattoman maitojauheen julkinen interventio on mahdollista vuonna 2014, pidennetään 31 päivään joulukuuta 2014. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 4 päivänä syyskuuta 2014. Komission puolesta Puheenjohtaja Jose Manuel BARROSO () EUVLL 347, 20.12.2013,s. 671.